สวัสดีค่ะ พอดีมีอะไรกับแฟนเมื่อวันที่ 13 ค่ะ มีเพศสัมพันธ์กัน2ครั้ง ครั้งแรกแฟนเสร็จค่ะ ล้างทำความสะอาดเช็คถุงยางแล้วว่าไม่รั่วอย่างแน่นอน จากนั้นสักประมาณครึ่งชม.มีเพศสัมพันธ์อีกครั้งแต่ว่ารอบนี้ถุงยางที่ใส่ไม่มีสารหล่อลื่นทำให้เจ็บจึงเปลี่ยนเป็นถุงยางที่มีเจล (ขณะเปลี่ยนไม่แน่ใจว่ามือของแฟนโดนน้ำหล่อลื่นมั้ย)และประจำเดือนจะต้องมาประมาณวันที่16 เป็นต้นไป แต่ว่าประจำเดือนยังไม่มาตามปกติ ช่วงนี้มีความเครียดด้วยเพราะช่วงสอบและคิดมาก ไม่ทราบที่ประจำเดือนยังไม่มา จะมีโอกาสตั้งครรภ์ได้มั้ยคะ
สวัสดีค่ะ การมีเพศสัมพันธ์ถ้าได้ใส่ถุงยางอนามัยเพื่อป้องกันเอาไว้ตลอดการมีเพศสัมพันธ์ และถุงยางไม่ขาด ไม่รั่วเลยนั้น มีโอกาสตั้งครรภ์ได้น้อยกว่า 1-2%จากเหตุการณ์ที่กล่าวมาทั้งหมด ดูแล้วก็มีการป้องกันด้วยถุงยางเอาไว้ตลอด สารหล่อลื่นที่ใช้นั้นไม่น่าจะมีผลต่อประสิทธิภาพในการคุมกำเนิดมากนัก ถ้าถุงยางไม่ได้ขาด ไม่ได้รั่ว น่าจะป้องกันการตั้งครรภ์ได้ตามปกติแต่หากตอนนี้ประจำเดือนยังไม่มาตามปกติ มาช้าเกินกว่า 35 วันจากรอบก่อนไปแล้ว สามารถยืนยันการตั้งครรภ์ดูก่อนได้ สามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ หากให้ผลลบ แต่รอบเดือนก็ยังไม่มา ควรไปยืนยันผลที่รพ.และหาสาเหตุอื่นๆที่อาจเป็นไปได้เช่นความผิดปกติของมดลูกหรือรังไข่ต่อไป